CELEX: 32013R0189
Language: bg
Date: 2013-03-05 00:00:00
Title: Регламент за изпълнение (ЕС) № 189/2013 на Комисията от 5 март 2013 година за изменение на Регламент (ЕС) № 185/2010 по отношение на режима за познати изпращачи  текст от значение за ЕИП

6.3.2013   
            
            
               BG
            
            
               Официален вестник на Европейския съюз
            
            
               L 62/17
            
         РЕГЛАМЕНТ ЗА ИЗПЪЛНЕНИЕ (ЕС) № 189/2013 НА КОМИСИЯТА
   от 5 март 2013 година
   за изменение на Регламент (ЕС) № 185/2010 по отношение на режима за познати изпращачи
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 300/2008 на Европейския парламент и на Съвета от 11 март 2008 г. относно общите правила в областта на сигурността на гражданското въздухоплаване и за отмяна на Регламент (ЕО) № 2320/2002 (1), и по-специално член 4, параграф 3 от него,
   като има предвид, че:
   
               (1)
            
            
               Регламент (ЕС) № 185/2010 на Комисията (2) определя преходен период за прилагането на изискванията по отношение на одобряването на познати изпращачи. От съображения за опростяване е необходимо съответната дата да се хармонизира с други дати в посочения регламент.
            
         
               (2)
            
            
               Поради това Регламент (ЕС) № 185/2010 следва да бъде съответно изменен.
            
         
               (3)
            
            
               Мерките, предвидени в настоящия регламент, са в съответствие със становището на Комитета по сигурност на гражданското въздухоплаване, създаден по силата на член 19, параграф 1 от Регламент (ЕО) № 300/2008,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложението към Регламент (ЕС) № 185/2010 се изменя в съответствие с приложението към настоящия регламент.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 5 март 2013 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 97, 9.4.2008 г., стр. 72.
   
      (2)  ОВ L 55, 5.3.2010 г., стр. 1.
   
      ПРИЛОЖЕНИЕ
      В глава 6 от приложението към Регламент (ЕС) № 185/2010 точка 6.4.1.2, буква г) се заменя със следното:
      
                  „г)
               
               
                  Ако познат изпращач е бил одобрен преди 29 април 2010 г., с цел да се гарантира, че са изпълнени изискванията на точка 6.4.2, той може да се счита за познат изпращач за целите на Регламент (ЕО) № 300/2008 и на актовете по неговото прилагане до 28 април 2013 г.;“.